als_Latn dik_Latn sag_Latn
E tmerrshme: Zbulon se ka tumor, “FB” i çon reklama për funerale
Të marrësh një reklamë tronditës, në një moment të papërshtatshëm dhe “skandaloze”? Ndodh në kohët e internetit, kur gjithçka rrëfehet me pikë dhe me presje për çdo person, madje në mënyrë të tepruar.
Fajtori është “Facebook”-u, ndërsa shënjestra është prej “mishi dhe kocke”. Quhet Daniel Kapp dhe jeton në Austri.
Pasi ka zbuluar se kishte një tumor, postoi një status, por më pas, pa se në njoftimet e rrjetit social të tij, kishin mbërritur lajmërime reklamash për shërbime funerali. Fillimisht nuk u besoi syve.
Gjithçka e ka zanafillën, shpjegon “Daily Mail”, që tregon historinë, kur mjekët i diagnostikojnë Kapp sëmundjen dhe e informojnë se ka një tumor në prostatë. Një goditje e fortë për 46-vjeçarin, këshilltar strategjik i një ndërmarrjeje austriake.
Ai ndihet shumë i tronditur, aq sa ka lëshuar një “tweet” ironik, ku shkruan: “Pasi deklarova që kam një tumor në “Fb”, fillova të marr njoftime për shërbime funerali”.
Por çështja është më serioze, pasi Kapp, mjaft i indinjuar akuzon “Facebook”-un për përdorimin që i ka bërë të dhënave personale të tij.
als_Latn als_Latn als_Latn als_Latn als_Latn als_Latn als_Latn